พอดีว่าหลายวันก่อนมีตุ่มเล็กๆตุ่มเดียวขึ้นที่ฝ่ามือค่ะ เป็นสีแดงเลยไม่รู้อะไรเลยไปเกาจนเป็นสีแดงมากๆ ลาสุดยังไม่ยุบเลย แถมตอนนี้ก็เหมือนข้างในตุ่มจะเป็นสีใสๆแดงๆเหมือนเวลาเลือดจางๆหยดไปในน้ำ และจะมีจุดนึงในตุ่มใสที่สีแดงเข้มมากๆข้างในตุ่มถ้าปล่อยไว้จะเป็นอะไรไหมคะ หรือต้องเอาอะไรเจาะ ถ้าไม่พยายามแกะไม่เจ็บค่ะคือไม่รู้สึกอะไรเลย ตุ่มเล็กมากๆ
สวัสดีค่ะอาการมีตุ่มแดงเล็กๆตุ่มเดียวที่ฝ่ามือ ข้างในตุ่มเป็นสีใสๆ คันมาก อาจจะเกิดจาก-ผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่จะมีบางชนิดที่เป็นตุ่มน้ำใสตรงมือและคันมากดังกล่าวมาได้-ผื่นผิวหนังอักเสบจากการการระคายหรือแพ้สัมผัส เช่นสบู่ โลชั่น น้ำหอม-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย แต่มักไม่คันชัดเจน-เชื้อราที่ผิวหนัง อาจเป็นปื้นแดงคัน มีวงขาวตรงกลาง บางกรณีอาจเป็นตุ่มน้ำให้เห็น แต่พบได้น้อยตรงมือ-ตุ่มถูกแมลงกัดการให้ได้การวินิจฉัยที่แน่ชัดจำเป็นต้องตรวจร่างกายจริงร่วมด้วย ให้สังเกตอาการถ้าตุ่มลุกลาม คันมาก ควรไปพบแพทย์ในเบื้องต้นถ้าเป็นลักษณะเป็นตุ่มน้ำ อาจจะใช้ผ้าก๊อซสะอาดประคบน้ำเกลือประคบตรงที่เป็นวันละ 15 นาทีเพื่อลดอาการระคายและทำให้ตุ่มน้ำแห้งลงก่อนได้ แต่ถ้าเป็นผื่นแดงภายนอกเฉยๆ อาจใช้น้ำเปล่าสะอาดล้างภายนอก ทาครีมให้ความชุ่มชื้นได้ กินยาแก้คันได้ถ้าคันมาก แต่ไม่ไปแกะเกาหรือทำให้ตุ่มน้ำแตกออกเองด้วยการเอามือไปกดหรือแกะค่ะ